Skilafrestur í samkeppnina er til 18. nóvember Grafarvogur hefur slitið barnsskónum og er nú gróið og fallegt hverfi . Þar má finna skrýtin skúmaskot og skemmtilegar byggingar , krókaleiðir og kostuleg sjónarhorn . Borgarbókasafnið í Spönginni stendur fyrir ljósmyndasamkeppni meðal íbúa og nemenda í Grafarvogi þar sem þemað er „ leyndardómar Grafarvogs “ . Keppnin er fyrir fólk á öllum aldri , það eina sem þarf er myndavél af einhverju tagi , hvort sem það er myndavél í símanum , spjaldtölvunni eða myndavél upp á gamla mátann . Taktu mynd einhvers staðar í Grafarvogi og sendu okkur á netfangið spongin@borgarbokasafn.is . Hver þátttakandi má senda inn fimm myndir . Myndin má vera svarthvít eða í lit , hún má vera af skrýtnum / fallegum / sérstökum / skemmtilegum en umfram allt leyndardómsfullum stað eða mannvirki í Grafarvoginum Skilafrestur er til og með 18. nóvember , en 5. desember verður tilkynnt um verðlaunahafa og opnuð sýning á innsendum ljósmyndum á Borgarbókasafninu í Spönginni . Ungir sem aldnir eru hvattir til að taka þátt !